O‘zbekistonda eng ko‘p uyushmagan savdo amalga oshirilgan hududlar ma’lum qilindi

Davlat statistika qo‘mitasi 2022-yil yanvar—aprel oylari bo‘yicha uyushmagan savdo aylanmasi hajmini e’lon qildi.

Respublika bo‘yicha uyushmagan savdo aylanmasi 7,1 mlrd so‘m, ya’ni 2021-yilning yanvar—aprel oylariga nisbatan 9,9 foizga o‘sgan.
Tarkibiy qismlari 44,7 foiz dehqon bozorlari va 55,3 foiz chorva bozorlari hissasiga to‘g‘ri keldi.
Eng yuqori ulushga ega hududlar Surxondaryo (12,2 foiz), Andijon (10,1 foiz) va Qashqadaryo (9,1 foiz) hisoblanadi.
Shu jumladan, dehqon bozorlarida savdo faoliyati bilan shug‘ullanuvchi jismoniy shaxslarning uy xo‘jaliklarida yetishtirgan mahsulotlarini sotish hajmi 3,1 mlrd so‘mni tashkil etgan.
Bunda asosiy yirik hajm yangi uzilgan qishloq xo‘jaligi mahsulotlari savdosiga (1,4 mlrd so‘m) to‘g‘ri keldi.
Chorva mollari va parrandalar sotuvchi jismoniy shaxslarning savdo aylanmasi hajmi 3,9 mlrd so‘mni tashkil etgan.
Bunda har xil yoshdagi qoramollar savdosi 3 mlrd so‘mni, qo‘y va echkilar 719 mln so‘mni, otlar 130 mln so‘mni, parrandalar 20 mln so‘mni tashkil etgan.